Diari Oficial de la Generalitat Valenciana


Sumari del DOGV 643, del 06-08-1987 (1987/809428)

RESOLUCIÓ de 26 de maig de 1987, de la Direcció General d'Ensenyaments Mitjans de la Conselleria de Cultura, Educació i Ciència, per la cual són establerts els requisits i el procediment per a la concessió dels premis extraordinaris de Batxillerat a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   643

Data del DOGV
:   06-08-1987

Secció del DOGV
:   ALTRES DISPOSICIONS

Número del document
:   1987/809428


Data del document
:   26-05-1987

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 26 de maig de 1987, de la Direcció General d'Ensenyaments Mitjans de la Conselleria de Cultura, Educació i Ciència, per la qual són establerts els requisits i el procediment per a la concessió dels premis extraordinaris de Batxillerat a la Comunitat Valenciana.  
L'Ordre Ministerial del 24 de setembre de 1986 (BOE del 4 d'octubre de 1986), per la qual es regula el procediment i els requisits per a la concessió dels premis extraordinaris de Batxillerat, disposa en l'article onze que «Les Comunitats Autònomes amb plenes competències en matèria d'Educació podran convocar premis extraordinaris de Batxillerat en els àmbits territorials respectius, però mantindran en tot cas el que prevenen els articles 2n. i 3r. d'aquesta Ordre».   
Per tot això, aquesta Direcció General d'Ensenyaments Mitjans ha resolt:   
Article únic  
Regular la convocatòria dels premis extraordinaris de Batxillerat de la Comunitat Valenciana per als alumnes qui hauran acabat el Batxillerat el curs immediatament anterior, i aprovar les bases per les quals es regirà la convocatòria anual dels esmentats premis i que figuren en l'Annex I.   
DISPOSICIO FINAL  
Aquesta Resolució entrarà en vigor l'endemà de la publicació en el Diari Oficial de la Generalitat Valenciana.   
València, 26 de maig de 1987.- El Director General d'Ensenyaments Mitjans: Salvador Almenar Palau.   
ANNEX I  
BASES PER LES QUALS ES REGIRA LA CONVOCATORIA DELS  
PREMIS EXTRAORDINARIS DE BATXILLERAT DE LA COMUNITAT  
VALENCIANA  
Primera  
A cada província es podrà concedir un premi extraordinari de Batxillerat per cada 1000 alumnes, o fracció superior a 500, matriculats en tercer curs de Batxillerat Unificat i Polivalent, en el curs immediatament anterior al que se celebren les proves. A les províncies en les quals el nombre d'alumnes matriculats en tercer curs siga inferior a 500 es podrà concedir un premi extraordinari.   
Als efectes prevists en el paràgraf anterior, seran tinguts en compte tant els alumnes de centres públics com de centres privats i els alumnes matriculats en la modalitat d'ensenyament a distància.   
Segona  
Per tal d'optar al premi extraordinari caldrà que la mitjana resultant de les qualificacions obtingudes en els tres cursos de Batxillerat siga igual o superior a 8'5 punts.   
La qualificació mitjana s'obtindrà tenint en compte totes les matèries cursades per l'alumne, tant comuns com optatives, llevat de les que tinguen caràcter voluntari. A les qualificacions se'ls assignarà el valor numèric següent:   
Suficient: 5'5 punts.   
Bé: 6'5 punts.   
Notable: 7'5 punts.   
Excel·lent: 9'0 punts.   
Tercera  
Els alumnes qui tinguen els requisits establerts en aquesta Resolució, i que voldran optar al premi extraordinari hauran d'inscriure's en l'Institut de Batxillerat en el qual es trobe el seu expedient acadèmic. La inscripció no importarà cap taxa i s'haurà de realitzar entre els dies 10 i 20 d'octubre. La sol·licitud d'inscripció es farà segons el model que figura en l'Annex II. Les dades acadèmiques i personals de l'alumne aniran avalades pel Secretari de l'Institut.   
Quarta  
La data de celebració de les proves la fixarà cada any la Direcció General d'Ensenyaments Mitjans; s'hauran de celebrar durant la primera quinzena del mes de novembre.   
Cinquena  
Les proves consistiran en:   
- Redacció sobre un tema de caràcter general, històric o literari.   
- Traducció directa i inversa de la llengua estrangera cursada per l'alumne.   
- Qüestions o exercicis pràctics sobre les matèries comunes del pla d'estudis vigent.   
Els temes per a les proves els elaborarà la Direcció General d'Ensenyaments Mitjans.   
Sisena  
Els tribunals seran constituïts per funcionaris qui exercesquen la funció inspectora en matèria d'educació i per professors numeraris de Batxillerat especialistes en les diverses matèries que formen la prova.   
Setena  
Els alumnes qui obtindran el premi extraordinari tindran dret a l'expedició gratuïta del Títol de Batxillerat i l'exempció de tota classe de taxa acadèmica en el Curs d'Orientació Universitaria.   
Així mateix podran optar al premi nacional de Batxillerat.   
Vuitena  
Els alumnes examinats, els seus pares o representants legals podran reclamar, per escrit, contra la qualificació obtinguda mitjançant instància dirigida al President del Tribunal.   
Si la reclamació es basa en l'existència d'un error material patit en la qualificació o en la notificació, el President, quan haurà comprovat l'errada, ordenarà la seva reparació tot seguit.   
Si la reclamació es basa en la valoració de l'exercici, el President li ordenarà al Tribunal la revisió i resoldrà en conseqüència. Contra aquesta resolució es podrà presentar una nova reclamació davant el Director General d'Ensenyaments Mitjans.   
Novena  
Es facultada la Inspecció Tècnica Educativa per tal de dictar instruccions amb l'objecte de portar a efecte el que disposen aquestes bases.   
ANNEX II  
INSCRIPCIO PREMI EXTRAORDINARI DE BATXILLERAT  
COMUNITAT VALENCIANA  
CONVOCATORIA ANY 19 INSTITUT DE BATXILLERAT   
   
ALUMNE/A   
DATA DE NAIXEMENT LLOC   
PROVINCIA DOMICILI:   
LOCALITAT CARRER   
PIS TELÉFON   
NOM DEL PARE   
CENTRE ON VA CURSAR El. BATXILLERAT: PRIMER CURS   
SEGON CURS TERCER CURS   
 d de 19   
Signatura de l'alumne/a  
A OMPLIR PER L'INSTITUT  
ANY ACADÉMIC EN El QUAL VA ACABAR El TERCER CURS   
QUALIFICACIO MITJANA DELS TRES CURSOS   
IDIOMA CURSAT ASSIGNATURES OPTATIVES EN TERCER   
   
EL SECRETARI DE L'INSTITUT  
Signat:   
NOTA. Aquest exemplar s'ha d?omplir per triplicat i el centre n?ha de trametre un a la Direcció General d'Ensenyaments Mitjans, Servei d'Ordenació Acadèmica, i altre a la Inspecció Educativa del Servei Territorial.